ธปท.พร้อมผ่อนเกณฑ์ช่วยลูกค้าแบงก์รับผลกระทบญี่ปุ่น
ธปท.พร้อมผ่อนเกณฑ์ที่เป็นอุปสรรคให้ธนาคารพาณิชย์ เพื่อให้สะดวกในการช่วยเหลือลูกค้าของธนาคารที่ได้รับผลกระทบจากสถานการณ์ในญี่ปุ่น
15 มี.ค. 2554

ธปท.พร้อมผ่อนเกณฑ์ที่เป็นอุปสรรคให้ธนาคารพาณิชย์ เพื่อให้สะดวกในการช่วยเหลือลูกค้าของธนาคารที่ได้รับผลกระทบจากสถานการณ์ในญี่ปุ่น
นายเกริก วณิกกุล รองผู้ว่าการ ด้านเสถียรภาพสถาบันการเงิน ธนาคารแห่งประเทศไทย(ธปท.) กล่าวว่า  ในสถานการณ์ที่ผู้ประกอบการซึ่งเป็นลูกค้าของธนาคารพาณิชย์ประสบปัญหาอยากลำบาก ธปท.ก็พร้อมจะพิจารณาผ่อนผันหลักเกณฑ์ที่เป็นอุปสรรคอยู่แล้ว หากว่าเกณฑ์ที่ทำหนดไว้ใช้ในสถานการณ์ปกติ และบังคับใช้อยู่ในปัจจุบันเป็นปัญหาอุปสรรคต่อธนาคารพาณิชย์ ในการจะไปดูแลช่วยเหลือลูกค้าของตัวเอง ไม่ให้เกิดภาวะล้มละลายหรือธุรกิจย้ำแย่ ให้เกิดความคล่องตัวในเรื่องต่างๆ 
เช่น การขยายวงเงินให้สินเชื่อหมุนเวียนหรือเพ็คกิ้งเครดิต การขยายการถือครองเงินตราต่างประเทศที่ได้มาจากาการค้าขายได้นานขึ้น  ฯลฯ เพื่อให้ประคับคองกิจการให้เดินต่อไปได้ในช่วงที่ประสบปัญหาและได้รับผลกระทบจากเหตุการณ์ในญี่ปุ่น ซึ่งถือเป็นสถานการณ์พิเศษธปท.ก็พร้อมจะผ่อนผันอยู่แล้ว เพียงแต่ขณะนี้ยังไม่มีธนาคารใดขอมา  
“ถ้ามีการขอผ่อนผันเข้ามา เราก็ต้องดูเกณฑ์เราก่อน ว่าเขาขอผ่อนผันอะไร เพราะจริงๆธปท.ก็พร้อมจะพิจารณาอยู่แล้ว เพราะเกณฑ์ที่มีมันใช้กับสถานการณ์ปกติ แต่นี้มันเป็นสถานการณ์พิเศษ ถ้ามีใครขอมาเราก็พร้อมจะพิจารณาอยู่แล้ว แต่ตอนนี้ยังไม่มีรายใดขออะไรมาเลย” นายเกริกกล่าว